突然好想食鰻魚飯，上網search，搵到呢間長沙灣小店。店舖行居酒屋路線，店內充滿日式風情，牆上擺左好多酒樽同日文poster，給人一種溫馨嘅感覺。不得不提佢嘅餐具，印有魚嘅圖案，仲有貓咪嘅小擺設，為店舖添了生趣。原條成田醬炭火燒鰻魚飯：有圖有真相，這就是吸引我黎呢度食嘅原因！原條鰻魚足足有成個前臂咁長。份量童叟無欺，味道同樣一試難忘。肥美嘅鰻魚，帶有燒過嘅炭香味，一啖咬落去油脂香加埋甜甜嘅成田醬，好對胃口。一啖鰻魚，一啖飯，正！如果飯可以全部用上珍珠米會更好。